钦定古今图书集成/明伦汇编/氏族典/第528卷 > 《唐书》 > 《宰相世系表》
## 钦定古今图书集成/明伦汇编/氏族典/第528卷 > 《唐书》 > 《宰相世系表》

郭氏出自姬姓。周武王封文王弟虢叔于西虢，封虢
仲于东虢。西虢地在虞、郑之间。平王东迁，夺虢叔之
地，与郑武公。楚庄王起陆浑之师伐周，责王弟虢。于
是平王求虢叔裔孙，序封于阳曲，号曰郭公。虢谓之
“郭”，声之转也，因以为氏。后汉末，大司农郭全代居阳曲，生蕴，蕴生准配镇。镇，谒者仆射、昌平侯，裔孙徙颍
川。

华阴郭氏，亦出自太原。汉有郭亭，亭曾孙光禄大夫
广智，广智生冯翊太守孟孺，子孙自太原徙冯翊。后
魏有同州司马徽，徽弟进。

昌乐郭氏，亦出自太原。后汉郭泰，字林宗，世居介休。
司徒黄琼辟太常赵典，举有道，皆不应。世称为“郭有
道”裔孙居魏州昌乐，唐有济州刺史善爱。

中山郭氏，世居鼓城。唐有正一，相高宗。生忠，通事舍
人。

郭氏宰相四人。待举子仪、元振，正一。